**Pärnu maavalitsus** oli Pärnu maavanemat teenindav riigiasutus, mis asus Pärnus aadressil Akadeemia tänav 2.

Viimane Pärnu maavanem oli Kalev Kaljuste.

Eesti maavalitsuste tegevus lõpetati 1. jaanuarist 2018.

Pärnu maavalitsuse hoone Akadeemia tänav 2 kohandati riigimajaks.

Pärnu maavanemad
----------------

 *Pikemalt artiklis Pärnu maavanem*

Ajalugu
-------

Autonoomse Eestimaa kubermangu Pärnu maakonna omavalitsus loodi 30. märtsil 1917. aastal, Venemaa Ajutise Valitsus määruse "Eesti kubermangu administratiivse valitsuse ja kohaliku omavalitsuse ajutise korra kohta" alusel. 

 *Pikemalt artiklites maavalitsus, maakonnanõukogu, Pärnu maakonnavalitsus ja Pärnu maakonnanõukogu*
Maakonna omavalitsustes oli 2 organit - korraldav ja täidesaatev: volikogu ja maavalitsus. Maakonnavalitsus oli Maakonnanõukogu täidesaatev organ, mis koosnes vähemalt kolmest liikmest ja sekretärist.

Maakonnaomavalitsused likvideeriti Eestis 1934. aasta põhiseadusega, 24. jaanuarist 1934. aastal. 1934. aastal kehtima halanud põhiseaduse omavalitsusüksuste loetelus puudusid maaomavalitsused. Seetõttu maakonna omavalitsused kaotati 1934. aasta maakondade ajutise valitsemise seadusega. Senised maavanemad jäid ametisse ajutiste maavalitsuste esimeestena. Ajutised maavalitsused täitsid endiste maavalitsuste ülesandeid kuni viimaste üleandmiseni vastavaile asutustele. Ajutised maavalitsused allusid Kohtu- ja Siseministeeriumile. Maakonna omavalitsusorganiteks olid: 1) maavolikogu, 2) maavanem, 3) maavalitsus ja 4) valla- ja linnavanemate täiskogu. Maavolikogu valiti 5-ks kalendriaastaks ja ta koosnes vastavalt elanike arvule 11—25 maavolinikust. 

 *Pikemalt artiklites maavalitsus, maavolikogu, Pärnu maakonnavalitsus, Pärnu maavolikogu ja Pärnu maavanem*
1. mail 1938. aastal jõustunud Maakonnaseaduse järgi oli maakonnaomavalitsuse juht maavanem, kes oli ka ühtlasi keskvalitsuse esindaja maakonnas. 1938. aastal valiti Pärnu maavolikogu liikmeiks valla- ja linnavanemate koosolekut: vallavanemad: A. Sander, M. Karlep, Sauga vallavanem August Oidermaa, Aleks. Veersalu, M. Uulimaa, V. Pendre, H. Rehe, A. Ilmjärv, J. Palk, A. Tiitus, J. Looper, J. Raavel, J. Puusepp, P. Võit ja Kilingi-Nõmme linnavanem Albert Oissaar..

8. märtsil 1940. aastal valisid Pärnumaa valla- ja linnavanemad Pärnu maavolikogu ja maavolinikeks valiti vallavanemad: V. Altsaar (Vändra), A. Ilmjärv (Paikuse), A. Jänes (Rajangu), Al. Kalvik (Seliste), M. Karlep (Tõstamaa), A. Oidermaa (Sauga), J. Pulk (Tahkuranna), A. Pukk (Saarde), J. Sossi (Abja), A. Tiitus (Laiksaare), M. Tuisk (Tori) ja A. Veersalu (Kaisma) ning Sindi linnavanem Jakob Ollep..

 *Pikemalt artiklis Eesti maavolinike loend#Pärnu maavolinikud* *1940*

Viited
------

1. ↑   (vaadatud 02.06.2017)
2. ↑  Riigikogu kiitis heaks maavalitsuste tegevuse lõpetamise seaduse
3. ↑  Pärnu maavalitsuse hoonest saab kaasaegne riigimaja, www.err.ee, 27.03.2021
4. ↑  Olaf Esna, Täpsustusi Pärnu maavalitsuse maja ehitusloole, parnu.postimees.ee, 
28. november 2006
5. ↑  Ajutise Valitsuse maakonnavalitsused, Eesti Ajalooarhiiv, fond 1.1.3.5. Ajutise Valitsuse maakonnavalitsused
6. ↑  Riigikogu poolt 19. jaanuaril 1934 vastuvõetud 40. Maakondade ajutise valitsemise seadus. Riigi Teataja, nr. 5, 23 jaanuar 1934
7. ↑  Harju maavolikogu, Päewaleht, nr. 157, 12 juuni 1938
8. ↑  Uued maavolikogud moodustati. Uus Eesti, nr. 66, 9 märts 1940

Välislingid
-----------

* Olaf Esna, Kui maavalitsustele lüüakse hingekella 1. Pärnu Postimees, nr. 18, 26 jaanuar 2017
* Olaf Esna, Kui maavalitsustele lüüakse hingekella 2. Pärnu Postimees, nr. 57, 23 märts 2017